กนง.เพิ่มคาดการณ์ GDP หลังการบริโภค Q2 ดีขึ้น คาด Q3-Q4 ฟื้นตัวค่อยเป็นค่อยไป
กนง.เพิ่มคาดการณ์ GDP หลังการบริโภค Q2 ดีขึ้น คาด Q3-Q4 ฟื้นตัวค่อยเป็นค่อยไป
15 ก.ย. 2559

นายวิรไท สันติประภพ ผู้ว่าการธนาคารแห่งประเทศไทย (ธปท.) เปิดเผยถึงการที่คณะกรรมการนโยบายการเงิน (กนง.) ปรับเพิ่มคาดการณ์อัตราการขยายตัวทางเศรษฐกิจ (GDP) ปี 59 มาจากการบริโภคในไตรมาส 2/59 ปรับตัวดีขึ้น นอกจากนี้ กนง.ยังพิจารณาไปถึงไตรมาส 3 และ ไตรมาส 4 ที่คาดว่าเศรษฐกิจจะฟื้นตัวอย่างค่อยเป็นค่อยไป และความต่อเนื่องของการบริโภค
อย่างไรก็ตาม กนง.มองว่ายังมีปัจจัยเสี่ยงจากต่างประเทศ อาทิ ผลการลงประชามติสหราชอาณาจักรออกจากสหภาพยุโรป (Brexit) และ การเปลี่ยนแปลงนโยบายการเงินของประเทศอุตสาหกรรมหลัก เป็นต้น